Alueiden komitean lausunto aiheesta "Maaseutualueiden kehittäminen aktiivisella tieto- ja viestintätekniikkapolitiikalla"



Virallinen lehti nro C 107 , 03/05/2002 s. 0017 - 0018



Alueiden komitean lausunto aiheesta "Maaseutualueiden kehittäminen aktiivisella tieto- ja viestintätekniikkapolitiikalla" (2002/C 107/06) ALUEIDEN KOMITEA, joka ottaa huomioon työvaliokuntansa 13. helmikuuta 2001 Euroopan yhteisön perustamissopimuksen 265 artiklan viidennen kohdan nojalla tekemän päätöksen laatia lausunto aiheesta "Maaseutualueiden kehittäminen aktiivisella tieto- ja viestintätekniikkapolitiikalla" ja antaa lausunnon valmistelu valiokunta 2:n "maatalous, maaseudun kehittäminen, kalatalous" tehtäväksi, ottaa huomioon valiokunta 2:n lokakuun 9. päivänä 2001 hyväksymän lausuntoluonnoksen (CdR 57/2001 rev. 2), jonka esittelijä oli Michel Lebrun (Vallonian alueparlamentin ja ranskankielisen yhteisön parlamentin jäsen, Viroinvalin kunnanjohtaja, Vallonian aluehallituksen ministeri, B/PPE), ottaa huomioon Euroopan parlamentin ja neuvoston 18. joulukuuta 2000 antaman asetuksen (EY) N:o 2887/2000 tilaajayhteyksien eriytetystä tarjoamisesta, ottaa huomioon heinäkuun 12. päivänä 2000 annetun ehdotuksen Euroopan parlamentin ja neuvoston direktiiviksi yleispalvelusta ja käyttäjien oikeuksista sähköisen viestinnän verkkojen ja palvelujen alalla, KOM(2000) 392 lopullinen, ottaa huomioon TSK:n lausunnon aiheesta "Ehdotus Euroopan parlamentin ja neuvoston direktiiviksi yleispalvelusta ja käyttäjien oikeuksista sähköisen viestinnän verkkojen ja palvelujen alalla", CES 229/2001, ottaa huomioon komission 31. tammikuuta 2001 antaman tiedonannon aiheesta "Alueet uudessa taloudessa - Suuntaviivat EAKR:n innovatiivisille toimille kaudella 2000-2006", KOM(2001) 60 lopullinen, hyväksyi 14. ja 15. marraskuuta 2001 pitämässään 41. täysistunnossa (marraskuun 15. päivän kokouksessa) yksimielisesti seuraavan lausunnon. Alueiden komitea 1. katsoo, että "osaamisalueiden" syntymisen johdosta on tärkeää hyödyntää entistä paremmin tieto- ja viestintätekniikkaa, jotta voidaan välttää maaltapakoa sekä siihen perinteisesti liittyviä taloudellisia ja sosiaalisia kuluja. 2. korostaa tarvetta asianmukaiseen tieto- ja viestintätekniikkapalveluiden tarjontaan maaseudulla tiettyjen rakenteellisten ongelmien ratkaisemiseksi. Näihin palveluihin kuuluvat esimerkiksi - tehokkaat ensiapupalvelut (diagnoosien välittäminen sähköisesti jne.) kuitenkin niin, ettei rajoituta yksinomaan näihin palveluihin (etäröntgentutkimukset, skannaus, kuvantaminen jne.) - etäapu- ja -seurantapalvelut tietyille ihmisryhmille iän, terveydentilan tai erityisten vammojen asettamien vaatimusten mukaisesti - etäopetus (e-learning) erityisesti elinikäisen koulutuksen alalla, jota tarvitaan sellaisen osaamisyhteiskunnan toteuttamiseen, jossa tietojen ja teknologisen innovaation jakaminen kuuluvat erottamattomasti yhteen - sellaiset erityiset kulttuuri- ja matkailutoimet, joiden avulla voidaan hyödyntää kunkin alueen identiteettiä ja etuja - hallinnolliset on line -palvelut. 3. suosittaa, että erotellaan selkeästi toisaalta toimet, joilla pyritään synnyttämään maksukykyistä kysyntää, jonka avulla voidaan saada asianmukaisten tieto- ja viestintätekniikkapalveluiden tarjonnan yksityisen ja julkisen sektorin yhteistyökumppanuuksien puitteissa tehdyt investoinnit tuottamaan, ja toisaalta toimet, joilla edistetään suoraan maaseutualueiden erityisoloihin mukautettujen televiestintäperusrakenteiden käyttöönottoa. 4. huomauttaa, että niiden toimien yhteydessä, joilla pyritään synnyttämään maksukykyistä kysyntää, jonka avulla voidaan saada asianmukaisten tieto- ja viestintätekniikkapalveluiden tarjonnan yksityisen ja julkisen sektorin yhteistyökumppanuuksien puitteissa tehdyt investoinnit tuottamaan, ei voida ottaa käyttöön nopean tiedonsiirron mahdollistavia kiinteitä tai mobiileja perusrakenteita, ellei ensin tehdä ilmeiseksi, että kyseisillä alueilla on maksukykyistä kysyntää palveluille ja sisällölle. 5. suosittaa näin ollen, että pyritään erittelemään ja edistämään tällaista tieto- ja viestintätekniikkakysyntää, jossa otetaan huomioon maaseudun erityispiirteet talouden, sosiaaliasioiden, politiikan ja kulttuurin aloilla. 6. haluaa tähdentää tarvetta pätevään asiantuntijatietoon tietyillä aloilla (esimerkiksi maataloudessa ja kalataloudessa). Kyseisillä aloilla tulee kehittää ja tukea kokeiluhankkeita ja muita kokeiluja. Erityistä huomiota on kiinnitettävä maaseudun ikääntyneeseen väestöön etenkin maa- ja metsätalousalalla. 7. kannattaa aktiivisen yhteistyön kehittämistä tieto- ja viestintätekniikkapalveluiden avulla alueellisten toimijoiden välille kaupallisella ja ei-kaupallisella alalla, jotta voidaan luoda riittävän kriittisen massan saavuttavaa toimintaa. 8. haluaa edistää maaseutualueiden kehittämisestä saatujen kokemusten vaihtoa tarpeiden ja niihin liittyvien kustannusten erittelyprosessin ymmärtämiseksi. Erityistä huomiota tulee kiinnittää esimerkiksi käytettyjen teknisten ja taloudellisten keinojen ja inhimillisten voimavarojen luonteeseen tai siihen, ovatko ehdotetut tekniikat hyväksyttäviä. 9. toivoo, että ajan myötä toteutettavaksi tavoitteeksi asetetaan sellaisen analyysimallin kehittäminen, jonka avulla voidaan kuvailla ja vertailla sekä hyviä että huonoja kokemuksia. Tämä voitaisiin tehdä sellaisen tietokannan muodossa, johon kerättäisiin kaikki kokemukset kunkin maaseutualueen tilanteen mukaisesti. Tietokantaa täydennettäisiin järjestämällä säännöllisesti seminaareja kokemusten vaihtamiseksi sekä luomalla todellinen verkostoitunut yhteisö, jolla on samat intressit. 10. toteaa, että nopeaan tiedonvälitykseen tarkoitettujen kiinteiden televiestintäverkkojen (valokuitu, kaapeli) käyttöönotto maaseudulla ei ole todennäköistä tällaiseen tarjontaan liittyvien rahoituksellisten ja taloudellisten vaatimusten takia. Sen sijaan 2.5G- ja 3G-tyyppisillä digitaalisilla mobiilitekniikoilla voidaan vähentää alueiden välillä nopeiden välineiden käyttömahdollisuuksissa olevia eroja. 11. huomauttaa, että jäsenvaltioiden pyrkimys maksimoida verotulot UMTS-lupien myöntämismenettelyjen yhteydessä saattaa vaikuttaa siten, että operaattorit keskittävät verkkojaan kaupunkialueiden ympärille laiminlyöden näin maaseutualueet. 12. ehdottaa, että UMTS-lupiin sisältyvien kattavuusvaatimusten noudattamiseksi eurooppalaisille mobiilioperaattoreille tulevaisuudessa asetettavia yleispalveluvelvoitteita laajennetaan ja että nykyiset 2G-verkot ja tulevat UMTS-järjestelmät tehdään yhteentoimiviksi (sijainnin seuranta). 13. suosittaa lisäksi yhteisön kilpailulainsäädäntöä noudattavaa 3G-perusrakenteiden jakamisjärjestelmää, erityyppisten perusrakenteiden teknistä ja taloudellista analysointia maaseutualueilla sekä käyttöönottostrategioiden erittelyä alueiden profiilin perusteella. 14. ehdottaa, että mitataan tilaajayhteyksien vapauttamiseen liittyvien sääntelytoimien vaikutukset(1) ja selvitetään yleispalveluvelvoitteet maaseutualueilla(2). Erityisesti voidaan viitata edellä mainitun komission asiakirjan II luvun 4 artiklan 2 kohtaan, jonka mukaan liittymän siirtonopeuksien tulee olla riittävät Internet-yhteyden mahdollistamiseksi. 15. pyytää ottamaan huomioon TSK:n lausunnon aiheesta "Ehdotus Euroopan parlamentin ja neuvoston direktiiviksi yleispalvelusta ja käyttäjien oikeuksista sähköisen viestinnän verkkojen ja palvelujen alalla"(3). 16. suosittaa, että sisältö- ja sovelluspalvelualan aloitteita mukautetaan maaseutualueille sopiviksi osallistumalla entistä aktiivisemmin sellaisiin horisontaalisiin aloitteisiin kuin eEuropeRegio, maaseutukehityksen lisätoimiin EMOTR:n puitteissa sekä EAKR:n innovatiivisiin toimiin kaudella 2000-2006(4) ja osallistumalla lisäksi alakohtaisiin ohjelmiin esimerkiksi liikennealalla (Galileo, Intelligent Transport Systems), monikielisten digitaalisten sisältöjen alalla (e-Content) ja kansanterveydessä (Health-Online). Komitea katsoo, että nykyisten ohjelmien puitteissa on soveltuvin osin kehitettävä ja rahoitettava tietotekniikan käyttökoulutusta maaseudun kaikissa oppilaitoksissa ja kaikilla koulutustasoilla, perustettava yleisölle avoimia etätyökeskuksia, toteutettava maanviljelijöille suunnattuja kursseja ja määriteltävä tällaisille aloitteille erityisosuus ammattikoulutuksen opetusohjelmissa. Lisäksi komitea kehottaa jäsenvaltioita sitoutumaan tietotekniikan käyttöönotossa merkittävällä tavalla jälkeenjääneiden seutujen ja/tai alueiden taloudelliseen tukemiseen. Bryssel 15. marraskuuta 2001. Alueiden komitean puheenjohtaja Jos Chabert (1) Euroopan parlamentin ja neuvoston asetus (EY) N:o 2887/2000, annettu 18 päivänä joulukuuta 2000, tilaajayhteyksien eriytetystä tarjoamisesta, EYVL L 336, 30.12.2000. (2) KOM(2000) 392 lopullinen, 12.7.2000. (3) CES 229/2001 - 2000/0183 COD, 1.3.2001. (4) KOM(2001) 60 lopullinen.